डीडीसीए में भ्रष्टाचार के विरोध में प्रदर्शन किया
आम आदमी पार्टी के कार्यकर्ताओं ने डीडीसीए में व्याप्त भ्रष्टाचार को लेकर शनिवार को वित्त मंत्री अरूण जेटली का पुतला फूंका जेटली के इस्तीफे की मांग करी। इससे पहले आम आदमी पार्टी के कार्यकर्ता संगठन संयोजक संजीव गोदारा के नेतृत्व में नेहरू पार्क के सामने एकत्रित हुए। इसके बाद कार्यकर्ता प्रदर्शन करते हुए महाराणा प्रताप चौक पर पहुंचे और केंद्रीय वित्त मंत्री अरूण जेटली का पुतला फूंका। पार्टी कार्यकर्ताओं ने अरूण जेटली इस्तीफा दो-क्रिकेट के कीचड़ को साफ करो के नारों के साथ प्रधानमंत्री नरेंद्र मोदी मुर्दाबाद के नारे भी लगाए और जेटली के इस्तीफे की मांग की। पार्टी के प्रेस प्रवक्ता महेश गुप्ता, संपर्क संयोजक डाॅ. एलएल बुंदेला, जिला युवा एवं छात्र संयोजक जतिन चांदना, रिंपी फौगाट, ब्रजपाल पवार, एडवोकेट र| लोहिया, सुमित सुहाग, मनेंद्र बागनवाला ने कहा कि भाजपा द्वारा अपने ही सांसद कीर्ति आजाद को पार्टी से बाहर का रास्ता दिखाना भाजपा की इमानदार छवि पर प्रश्न चिह्न खड़ा करता है।
उन्होंने कहा कि प्रधानमंत्री नरेंद्र मोदी का नारा खाऊंगा खाने दूंगा भाजपा का एक और जुमला बनकर रह गया है। केजरीवाल सरकार द्वारा डीडीसीए की जांच को लेकर बनाए गए जांच आयोग को एलजी द्वारा असंवैधानिक बताना भी दुर्भाग्य पूर्ण है। भ्रष्टाचार की जांच करना असंवैधानिक कैसे हो सकता है। उन्होंने कहा कि पार्टी सीबीआई के दुरुपयोग की भी निंदा करती है। इस अवसर पर भागमल फौजी बाढड़ा, पूर्व सरपंच मांगेराम, पवन, अनिल आदि उपस्थित रहे।
वित्त मंत्री अरुण जेटली का पुतला लेकर विरोध प्रदर्शन करते आम आदमी पार्टी के कार्यकर्ता डॉ. एलएल बुंदेला, ब्रृजपाल परमार, रमेश सैनी, रवि तिगड़ानियां अन्य।
hin_Deva hin_Deva hin_Deva bho_Deva